Հավելված

ՀՀ ներքին գործերի նախարարի

2024 թվականի մարտի « 18 » -ի N 1176 -Ա հրամանի

**ԾՐԱԳԻՐ**

**ՀՀ ներքին գործերի նախարարության** **միջազգային համագործակցության վարչության** **բազմակողմ և երկկողմ համագործակցության բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

ՀՀ ՆԳՆ միջազգային համագործակցության վարչության աշխատանքների ծավալների ավելացմամբ պայմանավորված, անհրաժեշտություն է առաջացել բազմակողմ և երկկողմ համագործակցության բաժնում պայմանագրային հիմունքներով ներգրավել համապատասխան փորձագետ (թվով 1) ։

**2․** **Փորձագետին ներկայացվող պահանջները**

1. բարձրագույն կրթություն.
2. հայերենի իմացություն․
3. հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ միջազգային կապերի (միջազգային հարաբերություններ) բնագավառում մեկ տարվա աշխատանքային ստաժ։
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

**3․ Աշխատանքների իրականացման ժամանակահատվածը**

Փորձագետը ներգրավվում է մինչև երեք ամիս ժամկետով

**4․ Աշխատանքների ակնկալվող արդյունքը**

1. մասնակցել Նախարարության իրավասությանը վերաբերվող մասով օտարերկրյա պետությունների համապատասխան գերատեսչությունների, միջազգային կառույցների, ինչպես նաև օտարերկրյա պետություններում Հայաստանի Հանրապետության դիվանագիտական ծառայության մարմինների հետ հարաբերությունների, այդ թվում՝ նամակագրության, բանակցությունների, փաuտաթղթերի uտորագրման աշխատանքներ.
2. մասնակցել Նախարարության իրավասությանը վերաբերվող մասով օտարերկրյա պետությունների համապատասխան գերատեսչությունների, միջազգային կառույցների, ինչպես նաև օտարերկրյա պետություններում Հայաստանի Հանրապետության դիվանագիտական ծառայության մարմինների հետ հարաբերությունների, այդ թվում՝ նամակագրության, բանակցությունների, փաuտաթղթերի uտորագրման, երկկողմ և բազմակողմ ձևաչափով հանդիպումների, այցերի ու ընդունելությունների, խորհրդակցությունների և այլ պայմանավորվածությունների համակարգման, Նախարարությանը և նրան ենթակա պետական մարմիններին վերաբերող մասով միջազգային համագործակցության հետ կապված փոխգործակցության աշխատանքներին Հայաստանի Հանրապետության պետական մարմինների հետ.
3. մասնակցել «Միջազգային պայմանագրերի մասին» օրենքով սահմանված կարգով Նախարարությանը վերապահված գործառույթների իրականացման աշխատանքներին.
4. մասնակցել երկկողմ, տարածաշրջանային ու բազմակողմ համագործակցության ձևավորման և զարգացման, Հայաստանի Հանրապետության և օտարերկրյա պետությունների միջև իրավական համագործակցության շրջանակներն ընդլայնելու նպատակով Հայաստանի Հանրապետության նոր միջազգային պայմանագրերի մշակման և կնքման, մշտադիտարկման, իրավական փորձաքննության աշխատանքներին․
5. մասնակցել վերլուծության և գնահատման արդյունքներով միջազգային համագործակցության բնագավառում քաղաքականության մշակման և համագործակցության զարգացման ուղղությամբ առաջարկությունների ներկայացման աշխատանքներին.
6. մասնակցել միջազգային համագործակցության վերաբերյալ տեղեկատվության հավաքագրման և հաշվառման աշխատանքներին․

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակի ավարտին։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. ներկայացնել առաջարկություններ ու մասնագիտական կարծիքներ միջազգային պայմանագրերի (համաձայնագրերի) և այլ փաստաթղթերի վերաբերյալ.
2. կազմել գրավոր եզրակացություն օտար լեզվով անցկացվող խորհրդակցություններին, հանդիպումներին և հավաքներին գործուղվող Նախարարության և նրան ենթակա պետական մարմինների ծառայողների օտար լեզվի իմացության ստուգման արդյունքների վերաբերյալ.
3. հավաքագրել, պարբերաբար թարմացնել միջազգային համագործակցության ուղղությամբ ձեռք բերված տեղեկատվությունը, մշակված փաստաթղթերի փաթեթները պահպանել տվյալների էլեկտրոնային շտեմարանում.
4. ներկայացնել միջազգային գործունեության հետ կապված աշխատանքային խմբերի և հանձնախմբերի ստեղծման, խորհրդակցությունների անցկացման համար համապատասխան մարմիններից ստացված արտաքին քաղաքականությանն առնչվող տեղեկատվություն.
5. վերլուծել և ամփոփել Նախարարության կառուցվածքային ստորաբաժանումների, գրասենյակի, Նախարարությանը ենթակա պետական մարմինների և Նախարարության ենթակայությանը հանձնված պետական ոչ առևտրային կազմակերպությունների միջազգային համագործակցության բնագավառում իրականացրած աշխատանքների վերաբերյալ կիսամյակային և տարեկան հաշվետվությունները:
6. հարցում կատարել և ստանալ Նախարարության տարբեր ստորաբաժանումներից անհրաժեշտ տեղեկատվություն, փաստաթղթեր և գրություններ.
7. մասնակցել խորհրդակցություններին, աշխատանքային քննարկումներին: